kardosdrur/scandi-wiki huggingface dataset:
Apenburg-Winterfeld

Apenburg-Winterfeld er en kommune i Altmarkkreis Salzwedel (landkreis) i Sachsen-Anhalt i Tyskland. Det blev dannet ved fusionen af de tidligere uafhængige kommuner Apenburg, Winterfeld og Altensalzwedel den 1. juli 2009.

Apenburg-Winterfeld ligger mellem Gardelegen og Salzwedel i Altmark.

Kilder og henvisninger
Otto G. Carlsund

Otto Gustaf Carlsund (født 11. december 1897 i Sankt Petersborg ; død 25. juli 1948 i Stockholm) var en svensk kubistisk maler, kunstkritiker og udstillingsarrangør.

Carlsund tilbragt de første år i Sankt Petersborg, hvor familien var udstationeret. Han rejste 1908 med moren tilbage til Sverige.
I en periode studerede han i Dresden, i Norge på Konstakademien og hos Fernand Léger i Paris 1924-30.

1930 udsendte han med blandt andre Theo van Doesburg manifestet om konkret kunst Art Concret, der var rettet mod opkomsten i 1920'erne af surrealismen med dens intreresse for symbolsk gengivelse af underbevidstheden. 
Heroverfor hedder det i manifestets punkt 3° fra foråret 1930:

 "Maleriet skal være helt bygget op med rent plastiske elementer, det vil sige overflader og farver. Et billedelement har ingen betydning ud over 'sig selv'; derfor har et maleri ikke nogen anden betydning end 'sig selv'."

Carlsund var på Stockholmudstillingen 1930 medarrangør af en udstilling i Restaurang Puck med postkubistisk kunst. Der solgtes kun tre billeder, og udstillingen er siden blevet kaldt "konkretistfiaskot"
Da hans ideer ikke vandt megen genklang i Sverige, virkede han i mange år derefter som kritiker, skribent og redaktør.

I dag beskrives udstillingen i Stockholm 1930 dog som "..kanske..den viktigaste modernistiska utställning som ägt rum i Sverige".
Og i 2012 solgtes et billede af Carlsund på auktion for 7.670.000 kr.

Referencer

Eksterne henvisninger
  Wikimedia Commons har flere filer relaterede til Otto G. Carlsund 
 Otto Carlsund hos kunstnerleksikonet amanda, Lexikonettamanda.se
 Otto G. Carlsund i Den Store Danske på lex.dk af Vibeke Skov 
 Otto G. Carlsund i Store norske leksikon på Snl.no. 
 Om Otto G. Carlsund, Erik Olson, konkretistfiaskot och Stockholmsutställningen 1930 fra Auktionsverket.se via Archive.org
 Otto G. Carlsund hos Artnet.fr − 184 billeder
 Internationella utställningen av Post-kubistisk konst 

Malere fra Sverige
Kunstkritikere fra Sverige
Svenskere i 1900-tallet
Personer fra Sankt Petersborg
OSPAR

OSPAR Oslo-Pariskonventionen er en sammenlægning af to internationale konventioner:
 Oslo-konventionen fra 1972 om dumpning af farligt affald i havet
 Pariskonventionen fra 1974 om landbaserede kilder til forurening af havmiljøet.

Konventionen blev vedtaget i 1992, trådte i kraft i 1998 og dækker det nordøstlige Atlanterhav og Nordsøen. Den omfatter forebyggelse og eliminering af forurening fra landbaserede kilder, ved dumpning eller forbrænding, og fra havbaserede kilder samt vurdering af havmiljøets kvalitet. I OSPAR-sammenhæng hører Skagerrak til Nordsøen, mens Kattegat hører til Østersøen og derfor i forbindelse med konventionen hører under Helsingforskonventionen, HELCOM.

De løbende aktiviteter under konventionen varetages af OSPAR-kommissionen, der blev oprettet i 1992 og består af repræsentanter for de femten deltagende lande og Europa-Kommissionen. OSPAR's sekretariat er placeret i London.

De deltagende lande er Belgien, Danmark, Finland, Frankrig, Tyskland, Island, Irland, Luxembourg, Nederlandene, Norge, Portugal, Spanien, Sverige, Schweiz, Spanien, Island, Luxembourg, Nederlandene, Norge, Portugal, Sverige, Schweiz og Det Forenede Kongerige. Finland, Schweiz og Luxembourg har ingen kystlinje ved Nordatlanten, men har afvandingsområder ved henholdsvis Barentshavet og Nordsøen (via Rhinen).

Nordsøens olie- og gas-industri har efterladt tusindvis af stykker udstyr, og der kan være store omkostninger i at fjerne det.

I 2007 aftalte OSPAR at tillade at CO₂-lagring under havbunden.

NACES 
Et ministermøde i EU og de 15 lande bag OSPAR-konventionen udpegede i efteråret et vigtigt fourageringsområde for havfugle, NACES - the North Atlantic Current and Evlanov Seamount, som beskyttet havområde (Marine Protected Area (MPA)). Det er et område på 600,000 km² ca. på størrelse med Frankrig. Mellem 2,9-5 millioner trækkende havfugle, blandt andet fugle fra Danmark, Grønland og Færøerne benytter årligt området.

Ved samme møde bekræftede ministrene OSPAR's ledende rolle på den internationale scene, herunder i de globale forhandlinger om bevarelse og bæredygtig udnyttelse af den marine biodiversitet i det åbne hav, og OSPAR's bidrag til opfyldelsen af FN's 2030-dagsorden og mål for bæredygtig udvikling.

Kilder og henvisninger 

 Officielt websted

Internationale aftaler
Miljøbeskyttelse
Akronymer
Brothers (Jonah Blacksmith album)

Brothers er det tredje studiealbum af det danske band, Jonah Blacksmith. Det udkom på selskabet Warner Music d. 23. oktober 2020.<ref>Jonah Blacksmith, Brothers, Allmusic.com </ref>

 Spor 
 "Stories" - (03:53) "Monster" - (03:42) "Brothers" - (04:00) "Dreams" - (04:08) "Earthquake" - (04:09) "Weapons" - (03:36) "Honey" - (03:54) "Saint Mary's Cathedral" - (03:38) "You Don't Know Yet" - (03:52) "Right Here" - (04:42)''

Referencer 

Album fra 2020
Carlos Castaño Gil

Carlos Castaño Gil (16. maj 1965 – 16. april 2004) var en Colombiansk paramilitær leder og norkotikahandler, som var grundlægger af Autodefensas Campesinas de Córdoba y Urabá(ACCU), en højreekstremistisk paramilitær organisation i Colombia og forhenværende medlem af Medellinkartellet. Castaño og hans brødre Fidel og Vicente grundlagde ACCU efter deres far blev kidnappet og dræbt af FARC, i samarbejde med andre fjender eller ofre for guerillaen. ACCU blev senere en af de grundlæggende medlemmer af Autodefensas Unidas de Colombia (AUC).

Narkoforbrydere
Angus King

Angus Stanley King Jr. (født d. 31. marts 1944) er en amerikansk politiker, som har været senator for delstaten Maine siden 2013. Han var guvernør for staten i perioden 1995-2003. King har været politisk løsgænger siden 1993, hvor at han forlod Demokraterne. Han sidder dog sammen med Demokraterne i Senatet.

Baggrund 
King blev født i Alexandria, Virginia. Han flyttede fra Virginia til Maine kort efter han færdiggjorde sin uddannelse. Han har en uddannelse i jura fra University of Virginia School of Law.

Politiske karriere

Guvernør i Maine

Guvernørvalget i 1994 
I 1993 annoncerede King, at han ville være kandidat til Guvernør i Maine. Dette var kort efter, at King havde forladt Demokraterne. Han vandt et meget tæt valg, da han fik 35% af stemmerne, imens Demokraternes kandidat Joseph E. Brennan fik 34%, Republikaneren fik 23% og kandidaten fra det Grønne Parti fik 6%. Maines valglov kræver ikke en majoritet, men en pluralitet, for at vinde, og King blev dermed valgt til guvernør.

Guvernørvalget i 1998 
King blev genvalgt i 1998, denne gang med 59% af stemmerne. Han var guvernør frem til Januar 2003, men kunne ikke søge genvalg, da Maine kun tillader at side i to valgperioder.

Senatet

Senatvalget i 2012 
Efter næsten et årti udenfor politik, så vendte King tilbage, denne gang som kandidat til senatet, da den siddende senator Olympia Snow ikke ville søge genvalg. King vandt valget med 51% af stemmerne. Kort efter valget, annoncerede King, at han ville 'caucus' med Demokraterne, altså side med dem i senatet og i kongresudvalg.

Senatvalget i 2018 
King blev genvalgt med 54% af stemmerne ved valget i 2018.

Referencer

Eksterne henvisninger 

 Angus King - Senate Website

Personer fra Virginia
Politikere fra USA
Guvernører i Maine
Medlemmer af Senatet i USA
Twenty Seventeen (album)

Twenty Seventeen er det første livealbum, udgivet af det danske band, Jonah Blacksmith. Det udkom på selskabet Sony Music d. 1. december 2017, og er en samling af liveoptagelser fra blandt andet: Tønder, Skanderborg, Odense, Vancouver og Aalborg.<ref>Sympatisk livealbum fra de danske Mumford & Sons, Musikmagasinet Gaffa, (af: Espen Strunk)</ref>

 Spor 
"A Song to the Sea" (Jericho Beach) - (03:32)"Daughter of Jonah" (Smukfest) - (05:14)"I Am King" (Bygningen) - (05:09)"Ghost" (Tønder Festival) - (04:33)"In Faded Lights" (Kulturmaskinen) - (05:49)"Downtown" (Vancouver Skyline) - (04:07)"Are You Okay?" (Tønder Festival) - (04:32)"Once You Love" (Smukfest) - (03:52)"Off the Track" (Skovdalen) - (04:14)"In The Middle of Nowhere" (Tønder Festival) - (04:45)''

Referencer 

Album fra 2017
Livealbum fra 2017
Jonah Blacksmith-album
Drama (regional enhed)

Drama (, Perifereiakí Enótita Drámas er en af Grækenlands regionale enheder. Den er en del af periferien Østmakedonien og Thrakien. Dets hovedstad er byen Drama. Den regionale enhed er den nordligste i den geografiske region Makedonien og den vestligste i den administrative region Østmakedonien og Thrakien. Den nordlige grænse med Bulgarien er dannet af Rhodope-bjergene.

Geografi 
Den nordlige del af den regionale enhed, der grænser op til Bulgarien, er meget bjergrig. De vigtigste bjergkæder er Orvilos (-Slavyanka) i nordvest, Falakro i nord (med 2.232 moh. det højeste punkt i den regionale enhed), de vestlige Rhodope-bjerge i nordøst (herunder bjergene Frakto, Elatia, Koula m.fl.) Og Menoikio i sydvest. Nestos er den længste flod, der løber i nordøst. Den nordlige del rummer en unik skat kendt som Karantere (eller Elatias skove).

Drama er omgivet af de regionale enheder i Xanthi mod øst, Kavala mod syd, Serres mod sydvest og mod vest og de bulgarske provinser Blagoevgrad og Smolyan mod nord. Der er landbrug i den sydlige og den vestlige del af Drama.

Den sydlige del har hovedsageligt et middelhavsklima. Klimaet er mere kontinentalt med kolde vintre i højderne og i den nordlige del.

Administration 
Den regionale enhed Drama er opdelt i 5 kommuner. Disse er (nummer som på kortet i infoboksen):

 Doxato (2)
 Drama (1)
 Kato Nevrokopi (3)
 Paranesti (4)
 Prosotsani (5)

Præfektur 
Som en del af Kallikratis -regeringsreformen i 2011 blev det tidligere Drama-præfektur () blev omdannet til en regional enhed i regionen Østmakedonien og Thrakien. Præfekturet havde samme udstrækning som den nuværende regionale enhed. Samtidig blev kommunerne omorganiseret i henhold til nedenstående tabel.

Kilder eog henvisninger 

Regionale enheder i Østmakedonien og Thrakien
Drama (flertydig)

Drama kan henvise til flere artikler:
 Drama - en kunstart, primært på et  teater.
 Drama (regional enhed) - en regional enhed i Græsk Makedonien.
 Drama (Grækenland) - hovedbyen i ovenstående.
Alien: Covenant

Alien: Covenant er en britisk-amerikansk spillefilm instrueret af Ridley Scott. Den er en sciencefiction-/gyserfilm og opfølgeren til Prometheus og den sjette filmen i Alien-filmserien. Hovedrollerne spilles af Michael Fassbender og Katherine Waterston, mens andre roller spilles af blandt andre Danny McBride, Demián Bichir og Billy Crudup.

Filmen havde premiere 17. maj 2017.

Handling 
Filmen foregår ti år efter "Prometheus"-ekspeditionen. Koloniskibet "Covenant" opdager et ubeboet paradis, men det viser sig at medaljen har en bagside.

Skuespillere 
 Michael Fassbender som David 8 og Walter One.
 Katherine Waterston som Daniels.
 Billy Crudup som Chris Oram.
 Danny McBride som Tennessee Faris.
 Demián Bichir som Dan Lope.
 Carmen Ejogo som Karine Oram.
 Jussie Smollett som Ricks.
 Callie Hernandez som Upworth.
 Amy Seimetz som Maggie Faris.
 Nathaniel Dean som Tom Hallett.
 Alexander England som Ankor
 Benjamin Rigby som Ledward.
 Uli Latukefu som Cole.
 Tess Haubrich som Sarah.

Kilder

Eksterne henvisninger 
 

Amerikanske film fra 2017
Kinnared sogn

Kinnared sogn i Halland var en del af Halmstad herred. Kinnared distrikt dækker det samme område og er en del af Hylte kommun. Sognets areal var 29,17 kvadratkilometer, heraf land 28,78. I 2020 havde distriktet 441 indbyggere. Landsbyen Kinnared ligger i sognet.

Navnet (1298 Kynnariuth) er det dannet to deler. Den første del et ord "kinn", der betyder bjergside, skråning. Den sidste del er ryd, fra rydning Befolkningen steg fra 1810 (306 indbyggere) till 1950 (671 indbyggere). Siden da er befolkningen faldet.

Kilder 

Sogne i Halmstad herred
Folkebogføringsdistrikter i Hylte kommun
Karl Heinrich Ulrichs

Karl Heinrich Ulrichs (født 28. august 1826, død 14. juli 1895) var en tysk jurist, som betragtes som en pioner og forgangsperson for LGBT-bevægelsen og som navngav udtrykket "det tredje køn" som betegnelse for lgbt-personer.

Kampen for seksuel reform 
I år 1862 tog han det afgørende skridt at fortælle sin familie og venner, at han med sine egne ord, var en urning, det vil sige en person som tilhører "det tredje køn". I sammenhæng med dette begyndte han også at skrive under pseudonymet "Numa Numantius".

Bibliografi 
 

Jurister fra Tyskland
LGBT-personer
Ulisses Correia e Silva

José Ulisses de Pina Correia e Silva (født 4. juni 1962 i Praia) er en kapverdisk politiker, der har været premierminister i Kap Verde siden 22. april 2016.

Han tiltrådte efter hans parti, Bevægelsen for Demokrati, vandt parlamentsvalget 20. marts 2016.

Uddannelse 
Silva har eksamen i virksomhedsorganisation og -ledelse fra Lissabons Tekniske Universitet i 1988.

Tidlig karriere 
Silva startede sin erhvervskarriere i banksektoren. Han var administrationsdirektør i Kap Verdes centralbank Banco de Cabo Verde fra 1989 til 1994 og underviste også på Universidade Jean Piaget i Kap Verde.

Politisk karriere 
Silva var finansminister fra 1999 til 2001 og borgmester i Praia fra 2008 til 2015.

Referencer 

Politikere fra Kap Verde
Kap Verdes premierministre
Tsend-Ochiryn Tsogtbaatar

Tsend-Ochiryn Tsogtbaatar (født 16. marts 1996) er en mongolsk judoka. 

Han deltog i ekstraletvægtsklassen i sommer-OL 2016 i Rio de Janeiro, hvor han blev elimineret i tredje runde.

Han vandt bronze for Mongoliet ved sommer-OL 2020 i Tokyo i letvægtsklassen i judo.

Referencer

Eksterne henvisninger 
 

Judoka fra Mongoliet
Personer fra Ulan Bator
Olympiske bronzemedaljevindere fra Mongoliet
Medaljevindere ved sommer-OL 2020
Deltagere ved sommer-OL 2016
Torup sogn (Sverige)

Torup sogn i Halland var en del af Halmstad herred. Torup distrikt dækker det samme område og er en del af Hylte kommun. Sognets areal var 222,10 kvadratkilometer, heraf land 212,45. I 2020 havde distriktet 2.464 indbyggere. Landsbyerne Rydøbruk og Torup ligger i sognet.

Navnet (1288 Thorthathorp) er det dannet af to deler, (genitiv af mandsnavnet Tord) og torp. I løbet af 1400-tallet blev det erstattet af det nuværende, lidt kortere, navn.  Befolkningen steg fra 1820 (1.491 indbyggere) till 1900 (3.062 indbyggere). Derefter faldt den, så der i 1950 var 2.395 indbyggere i Torup. Siden har befolkningen været stabil.

Kilder 

Sogne i Halmstad herred
Folkebogføringsdistrikter i Hylte kommun
Evros

Evros () er en af Grækenlands regionale enheder, og er en del af periferien Østmakedonien og Thrakien. Dets navn stammer fra floden Evros (også kaldet Maritsa), som ser ud til at have været et trakisk hydronym. Evros er den nordligste regionale enhed, og grænser op til Tyrkiet mod øst, over floden Evros, og til Bulgarien i nord og nordvest. Dets hovedstad er Alexandroupoli. Sammen med de regionale enheder Rhodope og Xanthi danner det den geografiske region Vest-Thrakien . Befolkningstætheden var 34,77 pr. Km 2 (2011).

Geografi 

Evros er en af de største regionale enheder i Grækenland. Den udgør den østlige del af den geografiske region Vestlige Thrakien og omfatter øen Samothrace i det nordlige Ægæiske Hav . Dens længde er omkring 150 km fra nord til syd (undtagen Samothrace). Dens bredde spænder fra 70 til 100 km fra øst til vest. De vigtigste floder er Evros og dens biflod Arda .

Rhodope-bjergene ligger i vest og sydvest. Det Ægæiske Hav ligger mod syd. Evros-dalen er flad. Samothrace er bjergrigt.

Kystområdet har et overvejende middelhavsklima, hvorimod den nordlige del og bjergene har et koldere kontinentalt klima.

Administration 
Den regionale enhed Evros er opdelt i 5 kommuner. Disse er (nummer som på kortet i infoboksen):

 Alexandroupoli (1)
 Didymoteicho (2)
 Orestiada (3)
 Samothrace ( Samothraki, 4)
 Soufli (5)

Præfektur 
Evros blev etableret som et præfektur i 1930 (), da det tidligere Thrakien -præfektur blev opdelt i Rhodope og Evros-præfekturerne. Som en del af Kallikratis-regeringsreformen i 2011 blev præfekturet omdannet til en regional enhed i regionen Østmakedonien og Thrakien uden ændringer i dets grænser. Samtidig blev kommunerne omorganiseret i henhold til nedenstående tabel.

Historie 
Som en del af Vestlige Thrakien fulgte området skæbnen i denne region. I 1821 deltog flere dele af Evros-regionen, såsom Lavara og Samothraki i oprør, i den græske uafhængighedskrig. Det blev en del af Grækenland i 1920, da det blev afstået af Bulgarien som følge af Neuilly-sur-Seine traktaten. Oprindeligt var det en del af Thrakien præfekturet, som blev opdelt i 1930. Under den græsk-tyrkiske krig (1919-1922) bosatte mange græske flygtninge sig i Evros, og der blev bygget nye byer, herunder Orestiada. Evros-floddalen blev oversvømmet flere gange, hvor de seneste oversvømmelser fandt sted i 2005, 2006, 2014 og i 2021, hvor de flere og største oversvømmelser fandt sted .

Kilder og henvisninger 

Regionale enheder i Østmakedonien og Thrakien
Giovanni Reyna

Giovanni Alejandro Reyna (født d. 13. november 2002) er en amerikansk professionel fodboldspiller, som spiller for Bundesliga-holdet Borussia Dortmund og USA's landhold.

Baggrund 
Giovanni Reyna blev født den 13. november 2002 i Sunderland i England, da hans far, Claudio Reyna spillede for Sunderland A.F.C. på det tidspunkt. Hans mor Danielle Egan spillede også fodbold. Familien flyttede tilbage til USA i 2007, da Claudio skiftede til New York Red Bulls.

Klubkarriere

Borussia Dortmund 
Reyna begyndte sin karriere hos New York City FCs undgomsakademi, før han i 2019 skiftede til Borussia Dortmund. Han gjorde sin førsteholdsdebut den 18. januar 2020, da han blev skiftet på i slutningen af en kamp imod Augsburg. Han scorede sit først professionelle mål den 4. februar 2020 i en DFB-Pokal kamp imod Werder Bremen, og blev hermed den yngste målscorer i DFB-Pokalens historie.

I en kamp imod Freiburg den 3. oktober 2020 assisterede Reyna 3 mål i en kamp, og blev hermed den yngste spiller i Bundesliga-historien til at få et hat-trick af assist.

Han vandt U.S. Soccer's Young Male Player of the Year for året 2020.

Før 2021-22 sæsonen annoncerede Dortmund at Reyna ville overtage trøjenummer 7 efter Jadon Sancho have skiftet til Manchester United. Den 27. august 2021 blev Reyna den yngste spiller til at have spillet 50 Bundesliga-kampe nogensinde. 2021-22 sæsonen ville dog blive en skuffende for Reyna, da han døjede med gentagende skader.

Landsholdskarriere

Ungdomslandshold 
Reyna har spillet for USA's på flere ungdomsniveauer.

Seniorlandshold 
Gio Reyna tiltrak sig meget opmærksomhed fra flere landshold efter sit gennembrud. Reyna kunne vælge at spille for USA, men også sit fødeland England. Han kunne også spille for Portugal, da han holder portugisisk statsborgerskab igennem sin mors familie. Sidst kunne han også have valgt Argentina gennem sin fars familie. Reyna gjorde det dog klart at han ønskede at spille for USA.

Reyna fik sin debut for seniorlandsholdet den 12. november 2020 i en venskabskamp imod Wales.

Kilder

Eksterne henvisninger 
 Giovanni Reyna profil på Transfermarkt
 Giovanni Reyna profil på Bundesliga
 Giovanni Reyna profil på Soccerway
 Giovanni Reyna profil på US Soccer

Fodboldspillere fra USA
Fodboldlandsholdsspillere fra USA
Fodboldspillere fra Borussia Dortmund
Deltagere ved verdensmesterskabet i fodbold 2022
Søren Vosgerau

Søren Vosgerau (født 16. marts 2000) er en dansk cykelrytter, der er på kontrakt hos .

Karriere 
Som ungdomsrytter hos Odder Cykel Klub rykkede Søren i 2019 op som A-licensrytter til Team OK Kvickly Odder Elite, hvor han fik sin første sejr som A rytter, ved et licensløb i Næstved. I 2021 skiftede Søren til holdet , hvor han i sit første år vandt Meldgaardløbet og Odder løbet, og efterfølgende samme år ved U23 i DM i landevejscykling 2021 vandt sølv ved linjeløbet.

Meritter 
2019
1. Licensløb, Næstved
2021
1. Meldgaardløbet
1. Odder løbet
2.  U23 linjeløb DM i landevejscykling 2021

Referencer

Eksterne henvisninger

Personer fra Skanderborg
Mandlige cykelryttere fra Danmark
Grønhøj (Horsens)

Grønhøj er en gravhøj med jættestue fra ca. 3200 f. Kr. der ligger syd for Bygholm Sø ved Horsens.

Højen har en diameter på ca. 20 m i og er ca. 2,75 meter høj, og rummer en jættestue, med gang ud gennem højsiden mod sydøst. Kammeret, der måler ca. 3,5 x 2,75 meter og er 1,5-1,7 meter højt, er sat af 8 sidesten og dækket af 2 overliggere. Gangen, der måler ca. 4 x 1 meter og er godt 1 m høj er dækket af 3 overliggere. Omkring højen står 60, ca. 1 meter høje randsten, hvis mellemrum ligeledes er udfyldt med mindre fliser. Højen er græsklædt, med en busk. Grønhøj er som andre fortidsminder fredet og i fredningen indgår et rektangulært, indhegnet areal omkring højen og en sti der fører mod nord til Åbjerg Skov og Bygholm Sø.

Under den første udgravning i 1832 deltog arkæologen J.J.A. Worsaae da han endnu gik i skole. Til arbejdet var der udkommanderet soldater, men det var næ endt i en ulykke, da en af de store dæksten løsnede sig og styrtede ned i kammeret, og soldaterne nåede kun med nød og næppe ud.

Kilder og henvisninger 

Lokaliteter i Horsens Kommune
Stenalderstensætninger i Danmark
Jættestuer i Danmark
Ansgar Knauff

Ansgar Knauff (født d. 10. januar 2002) er en tysk professionel fodboldspiller, som spiller for Bundesliga-klubben Eintracht Frankfurt.

Klubkarriere

Borussia Dortmund 
Knauff startede med at spille for lokalklubben SVG Göttingen i sin hjemby Göttingen. I 2015 skiftede han til Hannover 96, hvor han spillede et år, før han skiftede til Borussia Dortmund i 2016. Han fik sin førsteholdsdebut den 8. december 2020 i en Champions League kamp imod Zenit Skt. Petersborg. Han scorede sit første mål for førsteholdet den 10. april 2021 i en kamp imod Stuttgart.

Eintracht Frankfurt 
Knauff skiftede i januar 2022 til Eintracht Frankfurt på en 18-måneders lejeaftale. Han var del af Frankfurt truppen som vandt Europa League i 2021-22 sæsonen, og blev her kåret som sæsonens bedste unge spiller. I juni 2023 blev skiftet gjort permanent, og han skiftede til Frankfurt på en fast basis.

Landsholdskarriere 
Knauff har repræsenteret Tyskland på flere ungdomsniveauer.

Titler 
Borussia Dortmund
 DFB-Pokal: 1 (2020-21)

Eintracht Frankfurt

 UEFA Europa League: 1 (2021-22)

Individuelle

 UEFA Europa League Sæsonens unge spiller: 1 (2021-22)

Referencer

Eksterne henvisninger 

Personer fra Göttingen
Fodboldspillere fra Tyskland
Fodboldspillere fra Borussia Dortmund
Fodboldspillere fra Eintracht Frankfurt